सरकारी कॉलेज की मांग को लेकर उच्च शिक्षा मंत्री से मिले
मुंडावर | कस्बेमें सरकारी महाविद्यालय खुलवाने की मांग को लेकर मुंडावर सरकारी महाविद्यालय संघर्ष समिति के अध्यक्ष सुरेश यादव सरपंच संघ की प्रदेशाध्यक्ष संगीता यादव के नेतृत्व में एक प्रतिनिधि मंडल सोमवार को मुख्यमंत्री कार्यालय जयपुर, उच्च शिक्षा मंत्री कालीचरण सर्राफ, प्रमुख शासन सचिव पीके गोयल से मिले एवं उन्हें मुंडावर पंचायत समिति की सभी 43 ग्राम पंचायतों के प्रस्ताव की नकल, पंचायत समिति सदस्यों जिला परिषद सदस्यों का सहमति पत्र सहित मुंडावर में सरकारी महाविद्यालय खुलवाने की मांग को लेकर अनेक दस्तावेज सौंपे। इस अवसर पर मुख्यमंत्री के निजी सचिव एवं शिक्षा मंत्री ने प्रतिनिधि मंडल को मुंडावर में सरकारी महाविद्यालय शीघ्र खुलवाने हेतु आश्वासन दिया। प्रतिनिधि मंडल में संगीता यादव प्रदेश उपाध्यक्ष सरपंच संघ, मुंडावर सरपंच संघ अध्यक्ष रामपाल यादव, डा. हरिकिशन यादव, भगवान शर्मा, बलजीत यादव, रूपेश एडवोकेट, जगदीश शर्मा, सितेंद्र, मोहनलाल चौधरी, रतीराम ठेकेदार सहित संघर्ष समिति के सदस्य सम्मिलित थे।
hin_Deva hin_Deva